Campagnolo

***Campagnolo*** ir Itālijas uzņēmums, kas ražo augstas kvalitātes velosipēdu detaļas. Tā galvenā mītne atrodas  Vičencā, Itālijā. Detaļas tiek organizētas kā vienoti komplekti (*gruppi*) no gandrīz visām velosipēda mehāniskajām daļām. *Campagnolo* galvenie produkti ir *Super Record*, *Record* un *Chorus* komplekti, kuri visi izmanto nesen ieviesto 11 ātrumu piedziņu. *Record* un *Super Record* ir augstākā līmeņa komplekti, kam seko *Chorus*, *Athena*, *Centaur* un *Veloce*. *Campagnolo* ražo arī alumīnija un oglekļa šķiedras kompozītu ratus, kā arī citas detaļas, piemēram, oglekļa šķiedras sēdekļa stutes.

## Vēsture
[thumb|upright|''[Campagnolo ErgoPower* ātrumu pārslēgs]]
Uzņēmumu dibināja [[Tullio Kampanjolo]] 1933. gadā kā amatnieku darbnīcu Vičencā. Dibinātājs bija sacīkšu braucējs Itālijā 1920. gados un savas karjeras laikā ieviesa vairākas jaunas idejas, piemēram, ekscentra rokturi velosipēdu ratiem, ātrumu pārslēdzējus un to rokturus. *Campagnolo* ir piešķirti vairāk kā 135 patenti par inovācijām riteņbraukšanas tehnoloģijās.

1950. gadu beigās *Campagnolo* uzsāka magnija sakausējumu daļu ražošanu, ieskaitot ratus sporta automašīnām kā *Alfa Romeo*, *Ferrari*, *Lamborghini* un *Maserati* un 1969. gadā uzbūvēja šasijas [[Nacionālā aeronautikas un kosmosa administrācija|NASA]] pavadoņiem. 1963. gadā *Campagnolo* izveidoja [[disku bremzes]] *Innocenti* *Lambretta* televīzijas mopēdam, kurš kļuva par pirmo sērijveidā ražoto divriteņu transportlīdzekli ar šādām bremzēm. 1970. gados uzņēmums piegādāja ratus arī *Ferrari* [[Formula 1]] automašīnām.

1972. gadā *Campagnolo* sadarbojās ar velosipēdu ražotāju *Colnago* un riteņbraucēju [[Edijs Merkss|Ediju Merksu]] un radīja vieglākas detaļas velosipēdam, kuru izmantoja, lai pārspētu pasaules [[stundas rekords|stundas rekordu]].

1970. un 1980. gadu panākumiem sekoja neveiksmīgāks periods, kurā uzņēmums tehnoloģiski atpalika no konkurenta *Shimano*, kurš izstrādāja indeksēto pārslēgšanos un apvienoja pārslēdzēja un bremžu rokturus (*Shimano Total Integration*). Tam sekoja neveiksmīgi izmēģinājumi [[kalnu riteņbraukšana|kalnu riteņbraukšanā]], *Record-OR* (*off-road*) komplekts izrādījās neveiksmīgs. Par spīti panākumu trūkumam, *Campagnolo* ieviesa savus *ErgoPower* apvienotos pārslēdzēju/bremžu rokturus un atjaunoja savu augsta līmeņa velosipēdu detaļu ražošanu.

1990. gadu beigās un 2000. gada sākumā *Campagnolo* plašāk sāka izmantot [[oglekļa šķiedra]]s un [[titāns|titāna]] daļu izmantošanu savos detaļu komplektos un ratu komplektos. 2004. gadā *Campagnolo* ieviesa pilnu kompakto piedziņas mehānismu ar mazākiem zobratiem, lai piedāvātu zemākus pārslēgumus kā tradicionālie piedziņas mehānismi. Citi jaunievedumi bija Hirta savienojumu izmantojoši pedāļi *Ultra-Torque* ar ārējiem gultņiem un G3 spieķu izkārtojums sacensību ratiem. 2008. gadā *Campagnolo* ieviesa 11 ātrumu piedziņu *Super Record*, *Record* un *Chorus* komplektiem. *Campagnolo* ir ieviesuši arī elektronisku pārslēgšanās sistēmu savam piedziņas mehānismam.

*Campagnolo* mērķauditorija ir [[šosejas riteņbraukšana|šosejas]] un [[treka riteņbraukšana]]. Uzņēmums sponsorē vairākas [[UCI Pasaules tūre]]s komandas. *Campagnolo* tiek minēts [[Edijs Merkss|Edija Merksa]] uzvaru sakarā, kurš izmantoja tikai *Campagnolo'' detaļas un bija Tullio Kampanjolo draugs.

## Atsauces

## Ārējās saites
* 
*